CELEX: 32021R2192
Language: lv
Date: 2021-12-13 00:00:00
Title: Padomes Īstenošanas regula (ES) 2021/2192 (2021. gada 13. decembris), ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā

13.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  LI 445/1
               
            
         PADOMES ĪSTENOŠANAS REGULA (ES) 2021/2192
         (2021. gada 13. decembris),
         ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2016/44 (2016. gada 18. janvāris) par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (1), un jo īpaši tās 21. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2016. gada 18. janvārī pieņēma Regulu (ES) 2016/44.
                  
               
                     (2)
                  
                  
                     Padome 2020. gada 14. oktobrī pieņēma Īstenošanas lēmumu (KĀDP) 2020/1483 (2) un Īstenošanas regulu (ES) 2020/1481 (3), ar ko sarakstā iekļāva vienu personu, kura ir iesaistīta darbībās, kas apdraud mieru, drošību vai stabilitāti Lībijā, un kurai ir ciešas, tostarp finansiālas, saiknes ar Wagner Group.
                  
               
                     (3)
                  
                  
                     Eiropadome 2021. gada 24. un 25. jūnija secinājumos apstiprināja, ka tā iestājas par Lībijas stabilizācijas procesu Apvienoto Nāciju Organizācijas aizgādībā, un aicināja panākt progresu attiecībā uz iekļaujošu un Lībijas atbildībā esošu politisko dialogu un visu ārvalstu spēku un algotņu tūlītēju atvilkšanu.
                  
               
                     (4)
                  
                  
                     Padome joprojām pauž bažas par situāciju Lībijā un jo īpaši par darbībām, kas apdraud mieru, drošību vai stabilitāti valstī.
                  
               
                     (5)
                  
                  
                     Šajā sakarā Regulas (ES) 2016/44 III pielikumā iekļautajam to personu un vienību sarakstam, kurām piemēro ierobežojošus pasākumus, būtu jāpievieno viena šādās darbībās iesaistīta persona.
                  
               
                     (6)
                  
                  
                     Tādēļ būtu attiecīgi jāgroza Regulas (ES) 2016/44 III pielikums,
                  
               IR PIEŅĒMUSI ŠO REGULU.
         
            1. pants
            Regulas (ES) 2016/44 III pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 13. decembrī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 12, 19.1.2016., 1. lpp.
         
         
            (2)  Padomes Īstenošanas lēmums (KĀDP) 2020/1483 (2020. gada 14. oktobris), ar ko īsteno Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā (OV L 341, 15.10.2020., 16. lpp.).
         
            (3)  Padomes Īstenošanas regula (ES) 2020/1481 (2020. gada 14. oktobris), ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā (OV L 341, 15.10.2020., 7. lpp.).
      
      
         
            PIELIKUMS
            Regulas (ES) 2016/44 III pielikuma sadaļā “A. Personas” pievieno šādu ierakstu:
            
               
                            
                        
                        
                           Vārds, uzvārds
                        
                        
                           Identifikācijas informācija
                        
                        
                           Pamatojums
                        
                        
                           Sarakstā iekļaušanas datums
                        
                     
                           “23.
                        
                        
                           KUZNETSOV, Aleksandr (Alexander) Sergeevich
                           (Александр Сергеевич КУЗНЕЦОВ)
                        
                        
                           Amats(-i): Wagner Group 1. uzbrukuma un izlūkošanas rotas komandieris
                           Pazīšanas signāls: Ratibor
                           
                           Dzimšanas datums: 1977. gada 8. oktobris
                           Dzimšanas vieta: Nikolskoye, bijusī PSRS (tagad Krievijas Federācija)
                           Valstspiederība: Krievija
                           
                              Wagner Group ID: M-0271
                           Dzimums: vīrietis
                        
                        
                           
                              Aleksandr Sergeevich Kuznetsov pieder pie Wagner Group – Krievijā bāzētas nereģistrētas privātas militāras vienības – pavēlniecības struktūras. 2014. gadā viņš pārņēma Wagner Group 1. uzbrukuma un izlūkošanas rotas pavēlniecību. 2019. gada septembrī, kad viņš kā Wagner Group militāro spēku komandieris cīnījās kopā ar Lībijas Nacionālo atbrīvošanās armiju (NLA), viņš Lībijā tika ievainots. Ar savu amatu un rīcību Kuznetsov ir atbildīgs par Wagner Group darbībām, kas apdraud mieru, stabilitāti un drošību Lībijā.
                        
                        
                           13.12.2021.”